Geoffrey James Robinson

Geoffrey James Robinson (10. elokuuta 1937 – 29. joulukuuta 2020) oli australialainen roomalaiskatolinen piispa. Hänet vihki papiksi Sydneyn arkkihiippakuntaan Grégoire-Pierre XV Agagianian 21. joulukuuta 1960. Hänet nimitettiin Sydneyn vihkipiispaksi ja Rusucan titulaaripiispaksi 23. tammikuuta 1984. Piispaksi vihkiminen seurasi 8. maaliskuuta. Pääkonsekraattorina toimi Edward Bede Clancy, jota avustivat James Darcy Freeman ja Luigi Barbarito. 

Robinson erosi tehtävistään vihkipiispana 15. heinäkuuta 2004.

Vuonna 2012 Robinson esitti New Ways Ministryn sponsoroimassa konferenssissa seksuaalietiikkaa koskevien katolisten oppien uutta tarkastelua. Hänen mukaansa seksuaalisuuden toteuttamista ei tule niinkään pitää syntinä, koska se rikkoo Jumalan luomaa luonnonjärjestystä vastaan, vaan seksuaalimoraalia pitää tarkastella sen mukaan, mitä hyvää tai pahaa seksuaalisuuden toteuttaminen tuottaa osapuolille ja minkälainen suhde osapuolten välillä on.

Lähteet 

Australialaiset papit
Katoliset piispat
Vuonna 1937 syntyneet
Vuonna 2020 kuolleet